**Enigme**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Enigme

Într-o zi,-n splendidă Toamnă

Cu soarele de-aur tomnatic,

Am dat de-un lucru enigmatic

În pregătire, -n prag de iarnă

Când vremurile se răstoarnă.

Curat vrând să fac în ogradă

Când de jos frunzele-adunam,

Am observat, că-ntâmpinam

Mai greu unde erau grămadă,

Ca după-o lungă promenadă.

Ce era? Introduse în pământ

Şi-ascunse aproape jumătate,

Acopereau ca pază-n noapte

Nişte orificii la suflări de vânt

Indicând, că vieţi în ele sunt.

Probabil că-n lăuntru-acoperit

Sta liniştit-o lume-n răsuflare

Ce-a aşteptat cu nerăbdare -

Până când frunzele au ruginit

Să aibă-un loc, de-adăpostit.

Poate ştiau că nu mai cântă

Şi c-al lor freamăt s-a sfârşit...

C-alt repertoriu,... au pornit

Prin lumea care nu cuvântă

Şi care-n grijuri se frământă.

Pân' la stadiul - de putrezire

De-a fi-n pământ încorporate

Ca iarăşi vieţii, spre-a fi date,

Ultimul act îl oferea-n slujire

Deplin,... pe orificii în păzire.

Din primăvară până-n toamnă

Prin freamăt aport şi-au adus

Din zori de zi,... până-n apus,

Menite-n slujirea ce-ndeamnă

Să cugeţi binele, ce-nseamnă.

Privind la frunzele îngălbenite

Cum vieţii stă, -ntr-ajutorare -

Prin continua lor transformare,

Răspunsuri ai atâtea, inedite,

În lumea celor fără de cuvinte.

Flavius Laurian Duverna

20 noiembrie 2015